Hoë risiko vir beurtkragDie risiko vir beurtkrag is hoog nadat twee van Eskom se kragopwekkers onklaar geraak het, het die kragvoorsiener Woensdag gesê. “Die probleme met die kragopwekkers is een van talle ander uitdagings wat die situasie vererger het,” het Khulu Phasiwe, ŉ woordvoerder van Eskom, gesê. “Ons sê nie dat daar beurtkrag toegepas gaan word nie, maar die risiko daarvoor sal tot vanaand om 22:00 hoog wees. As almal saamwerk en elektrisiteit spaarsaming gebruik, kan beurtkrag verhoed word.” Hy het gesê dat ingenieurs besig is om vas te stel hoekom die kragopwekkers onklaar geraak het.